Tolong jelaskan mengenai Sintesis pertuturan dalam bahasa melayu

Sintesis pertuturan (speech synthesis) adalah penghasilan pertuturan manusia tanpa mengggunakan suara manusia secara langsung.

Secara umum, pensintesis pertuturan (speech synthesizer) adalah perisian atau perkakasan yang mampu menghasilkan "ujaran buatan" (artificial speech).

Sistem ujaran buatan "sintesis pertuturan", yang sering dipanggil sistem teks-ke-pertuturan (text-to-speech, TTS), merujuk kepada keupayaannya untuk menukar teks kepada pertuturan. Bagaimanapun, terdapat sistem yang hanya menghasilkan wakil simbol linguistik seperti transkripsi fonetik kepada pertuturan.

Seimbas berkenaan dengan teknologi sintesis pertuturan

Sistem teks-ke-pertuturan (atau enjin) terdiri daripada dua bahagian: bahagian depan dan bahagian belakang. Umumnya, bahagian hadapan mengambil input dalam bentuk teks dan output wakil simbol linguistik. Bahagian belakang mengambil wakil simbol linguistik sebagai input dan menghasilkan gelombang ujaran buatan. Keaslian pensintesis pertuturan biasanya merujuk kepada berapa tepat bunyi output kedengaran seperti suara manusia sebenar.

Bahagian hadapan mempunyai dua tugas utama. Pertama, ia mengambil teks mentah dan menukar sebahagian daripadanya seperti nombor dan ringkasan kepada perkataan bertulis yang setara. Proses ini dikenali sebagai "penormalan teks" (text normalization), "prapemprosesan", atau "pembuatan token" (tokenization). Kemudian ia memberikan transkripsi fonetik kepada setiap perkataan, dan menandakan teks kepada pelbagai unit prosodi, seperti frasa, klausa, dan ayat. Proses pemberian transkripsi fonetik kepada perkataan ini dikenali sebagai "teks-ke-fonem" (text-to-phoneme,  TTP) atau penukaran "grafem-ke-fonem" (grapheme-to-phoneme GTP). Gabungan transkripsi fonetik dan maklumat mengenai unit prosodi membentuk output wakil simbol linguistik pada bahagian hadapan.

Bahagian lain, bahagian belakang, mengambil wakil simbol linguistik dan menukarkannya kepada output bunyi sebenar. Bahagian belakang sering dirujuk sebagai "pensintesis". Teknik pensintesis yang berlainan dibincangkan di bawah.